पेट्रोल की बढ़ी कीमतों के विरोध में चक्का जाम  
पेट्रोल की कीमतों में पांच रुपये प्रति लीटर की बढ़ोतरी के विरोध में बीजेपी दिल्ली में चक्का जाम कर रही है।
पेट्रोल की कीमतों में पांच रुपये प्रति लीटर की बढ़ोतरी के विरोध में बीजेपी दिल्ली में चक्का जाम कर रही है। बीजेपी ने मांग की है कि केन्द्र सरकार पेट्रोल की बढ़ी कीमतों को वापस ले। दिल्ली में बीजेपी के प्रमुख विजेंद्र गुप्ता ने बताया कि दिल्ली की 14 जगहों पर पार्टी चक्का जाम कर रही है।  रविवार को राजधानी समेत देश के कई शहरों में पेट्रोल की कीमतों में हुई बढ़ोतरी के विरोध में प्रदर्शन हुए थे। बीते एक साल में सरकार ने नौवीं बार पेट्रोल के दाम बढ़ाए हैं। एक साल पहले देश के अलग-अलग शहरों में पेट्रोल करीब 45 से 50 रुपये लीटर था जो अब बढ़कर 63 से 70 रुपये प्रति लीटर हो गया है।